Déryné, avagy komédia a magyar identitásért

Vajon mennyi megrázkódtatást és nyomort kellett megtapasztalni azon magyar színészeknek/színésznőknek (komédiások), mikor a német színjátszás szinte szabadkezet kap, ezzel ellentétben az itthoni teátristák kiszolgáltatottak?

 A 19. századi Osztrák-Magyar Monarchia élén német felmenőkkel rendelkező uralkodók kormányozzák a reáluniót. Ez azt jelentette, hogy a vagyonkezelés is német kézben kapott helyet. Ebből az következett, hogy a magyar közügy, azaz a színház, anyagilag nem lett megtámogatva. Így esett meg filmünk főszereplőjével, Dérynével, hogy társulatával együtt vándorló komédiásnak állnak. A film tartalmaz történelmi pontosságokat, határozott és érthető karakter igazságokat és mindemellett magas szintű, mára már antik, színészi és énekesi képességeket. Ezért ajánlom ezt a filmet minden színházat kedvelő magyar tinédzsernek, hiszen sokszor nem is látjuk, hogy mennyire adottak a lehetőségeink másokéhoz képest. Ajánlom ezt a filmet a hazaszerető magyarságnak, mivel a buzdító jelenléte egyes karaktereknek képes megszilárdítani a hazai identitást. Ezen felül ajánlom ezt a filmet a törekvéseiben bizonytalanoknak, hisz a film cselekménye az összefogáson és az egyetértésen keresztül, az elején még lehetetlennek vélt célt, valósit meg. Viszont ajánlom ezt a filmet azoknak is akik a mindennapok problémáira is keresik a válaszokat, mert a film mondanivalója és igazsága, ha nem is oldja meg, de segíthet megértetni azokat. A mozgókép eszményeinek a megértése sem egy nehéz feladat, mivel olyan elismert, Kossuth-díjas színészek segített életre hívni ezt a történetet, mint például Déryné szerepében Tolnay Klári, vagy Neunherz szerepében Gózon Gyula és nem utolsó sorban, Déry István szerepében Szabó Sándor.

 Személy szerint rendkívül tetszett, hogy a film gondolatiságával 70 év elteltével is, meglepően könnyedén lehet azonosulni. Összességében egy időtálló, buzdító gondolatokkal rendelkező, könnyedén érthető, a magyar drámatörténeti szempontból elengedhetetlen film.